CELEX: 62021CN0374
Language: hr
Date: 2021-06-18 00:00:00
Title: Predmet C-374/21: Zahtjev za prethodnu odluku koji je 18. lipnja 2021. uputio Supremo Tribunal Administrativo (Portugal) – Instituto de Financiamento da Agricultura e Pescas IP (IFAP)/AB, CD, EF

6.9.2021   
            
            
               HR
            
            
               Službeni list Europske unije
            
            
               C 357/10
            
         
      Zahtjev za prethodnu odluku koji je 18. lipnja 2021. uputio Supremo Tribunal Administrativo (Portugal) – Instituto de Financiamento da Agricultura e Pescas IP (IFAP)/AB, CD, EF
      (Predmet C-374/21)
      (2021/C 357/13)
      Jezik postupka: portugalski
      
         Sud koji je uputio zahtjev
      
      Supremo Tribunal Administrativo
      
         Stranke glavnog postupka
      
      
         Žalitelj: Instituto de Financiamento da Agricultura e Pescas IP (IFAP)
      
         Druge stranke u postupku: AB, CD, EF
      
         Prethodna pitanja
      
      
                  1.
               
               
                  Protivi li se članku 3. stavku 1. Uredbe (EZ, Euroatom) br. 2988/95 (1) od 18. prosinca 1995. nacionalni propis u skladu s kojim se zastara zbog isteka roka od četiri ili osam godina ne može primijeniti u pokrenutom sudskom postupku prisilne naplate, s obzirom na to da se navedeno pitanje može ocijeniti samo u okviru upravne tužbe podnesene protiv akta kojim se nalaže povrat nepravilno stečenih iznosa zbog utvrđenja nepravilnosti?
                  U slučaju niječnog odgovora na to pitanje, upućuje se sljedeće pitanje:
               
            
                  2.
               
               
                  Treba li smatrati da je rok od tri godine predviđen člankom 3. stavkom 2. Uredbe br. 2988/95 rok zastare duga koji nastaje donošenjem akta kojim se zahtijeva povrat nepravilno stečenih iznosa jer je došlo do nepravilnosti u financiranju? Počinje li navedeni rok teći od dana donošenja tog akta?
                  U slučaju niječnog odgovora na to pitanje, također se upućuje sljedeće pitanje:
               
            
                  3.
               
               
                  Protivi li se članku 3. Uredbe br. 2988/95 nacionalno pravilo u skladu s kojim se rok [zastare] duga prekida kada supsidijarno odgovorne stranke iz društva korisnika, u okviru postupka prisilne naplate, zaprime odgovarajuću obavijest, te se rok suspendira do donošenja konačne ili pravomoćne odluke kojom se odlučuje o prigovoru koji su podnijele takve supsidijarno odgovorne stranke?
               
            
         (1)  Uredba Vijeća (EZ, Euroatom) br. 2988/95 od 18. prosinca 1995. o zaštiti financijskih interesa Europskih zajednica (SL 1995., L 312, str. 1.) (SL, posebno izdanje na hrvatskom jeziku, poglavlje 1., svezak 7., str. 5.)